JUDr. **Jaromír Čižnár** (\* 10. apríl 1964) je bývalý slovenský prokurátor. V minulosti od júla 2013 do augusta 2020 bol generálnym prokurátorom SR. 

18. júna 2013 bol zvolený Národnou radou Slovenskej republiky za kandidáta na vymenovanie do funkcie generálneho prokurátora. Jeho voľba sa stala kontroverznou, pretože dva roky predtým (v roku 2011) bol za kandidáta na generálneho prokurátora zvolený Jozef Čentéš, prezident Ivan Gašparovič ho však odmietol vymenovať. Svojej funkcie sa vzdal k 10. augustu 2020 po tom, ako mu 17. júla 2020 skončilo 7- ročné funkčné obdobie.

Životopis
---------

Jaromír Čižnár absolvoval Právnickú fakultu Univerzity Komenského v rokoch 1982–1986. Počas štúdia bol spolužiakom Roberta Fica.

 
V rokoch 1986 až 1989 bol čakateľom na Obvodnej prokuratúre Bratislava IV, od roku 1991 pracoval na Mestskej prokuratúre v Bratislave. Od roku 2004 do zvolenia pracoval ako krajský prokurátor Bratislavského kraja. Do funkcie bol vymenovaný vtedajším generálnym prokurátorom Dobroslavom Trnkom.

Generálny prokurátor
--------------------

Jaromír Čižnár bol jediným kandidátom na funkciu generálneho prokurátora. Premiér Robert Fico sa vyjadril, že skutočnosť, že Čižnár je jeho „spolužiak a priateľ" by ho nemala diskvalifikovať a považoval ho za najlepšieho kandidáta. Vo voľbe nevidel žiadne ústavné prekážky. Kandidáta navrhla už v januári 2013 aj Rada prokurátorov SR.

18. júna 2013 bol Čižnár za kandidáta na funkciu generálneho prokurátora zvolený. V tajnej voľbe za neho hlasovalo 82 z 82 prítomných poslancov Národnej rady Slovenskej republiky. Všetci zo strany SMER-SD. Opozícia usporiadala spoločnú tlačovú konferenciu.

Prezident Ivan Gašparovič napokon za generálneho prokurátora Čižnára vymenoval 17. júla 2013.
 Ceremónia bola pred novinármi do poslednej chvíle tajená, niektorí ju preto nestihli.
Prezident mal podľa svojej stránky „dôkladne zvážiť všetky okolnosti", medzi nimi aj tie „ktoré by mohli namietať [Čižnárovo] vymenovanie. Zistil som, že niet takého dôvodu a preto som sa takto rozhodol." „Okrem zmien personálnych, organizačných mienim zintenzívniť činnosť prokuratúr v takých základných oblastiach, napríklad ochrana maloletých a žien pred akýmkoľvek násilím alebo zneužívaním." povedal o svojom pôsobení Čižnár. Chce tiež riešiť daňové úniky. Po vymenovaní potom polhodinu debatoval s prezidentom, ministrom spravodlivosti Tomášom Borecom, Ladislavom Tichým a Štefanom Harabinom. Opozícia prezidentovi vyčíta, že s vymenovaním nepočkal do rozhodnutia Ústavného súdu.

Referencie
----------

1. ↑   *Návrh na voľbu kandidáta na vymenovanie za generálneho prokurátora Slovenskej republiky* [online]. NR SR, [cit. 2013-06-26]. Dostupné online.
2. 1 2   *Smer sám zvolil Čižnára za generálneho prokurátora* [online]. Petit Press, 18.06.2013, [cit. 2013-06-24]. Dostupné online.
3. 1 2 3   *Profil nového generálneho prokurátora Jaromíra Čižnára* [online]. Petit Press, 18.06.2013, [cit. 2013-06-24]. Dostupné online.
4. ↑   *Čentéša zvolili za prokurátora, prezident avizuje, že ho nevymenuje* [online]. Pravda.sk, 17.06.2011, [cit. 2013-06-24]. Dostupné online.
5. ↑  NICHOLSON, Tom. *Gorilie nominácie do SISky* [online]. 01.04.2012, [cit. 2013-06-24]. Dostupné online.
6. 1 2 3   *Čižnár bude dobrým riešením pre prokuratúru, tvrdí Fico* [online]. 17.06.2013, [cit. 2013-06-24]. Dostupné online.
7. ↑   *Aktuálne stanovisko Rady prokurátorov Slovenskej republiky k voľbe generálneho prokurátora všeobecne* [online]. Rada prokurátorov Slovenskej republiky, 11.06.2013, [cit. 2013-06-25]. Dostupné online. Archivované 2013-10-04 z originálu.
8. 1 2 3 4  BENEDIKOVIČOVÁ, Mária; BURČÍK, Matúš; TÓDOVÁ, Monika. *Smer dostal svojho prokurátora, Čižnár sa zameria na bité ženy a dane* []. Petit Press, 17.07.2013, [cit. 2013-07-21]. Dostupné online.
9. ↑   *Prezident SR vymenoval generálneho prokurátora* [online]. Tlačové oddelenie Kancelárie prezidenta Slovenskej republoky, 17.07.2013, [cit. 2013-07-21]. Dostupné online.

| * z
* d
* u
Generálna prokuratúra Slovenskej republiky |
| --- |
| Generálny prokurátor | 
* Maroš Žilinka (od 2020)

 |
| Úrad špeciálnej prokuratúry | 
* špeciálny prokurátor: Daniel Lipšic (2021 – *2028*)

 |
| Bývalí generálni prokurátori | 
* Vojtech Bacho (1990 – 1994)
* Ľudovít Hudek (1994 – 1994)
* Michal Vaľo (1995 – 1999)
* Milan Hanzel (1999 – 2004)
* Dobroslav Trnka (2004 – 2011)
* Jaromír Čižnár (2013 – 2020)

 |
| Pozri aj | 
* Prokuratúra
* K: Slovenskí prokurátori

 |